התכנסנו כאן, קבל עם ועדה,

לומר תודה ודברי פרידה,

ל – ה' מדריכינו, שאין עוד כמותם,

העוזבים את מב"ל ופונים לדרכם.

ולא זאת אף זאת,

נפליג בשבחיה של הנאוה בנשים,

שהיא מוסד בפני עצמה, וותיקת הפורשים.

**אפתח בדברים למדריכים:**

**אתי יקרה, זאת רק הפתיחה של יוני. לא להדפסה על קלף! מכאן והלאה תדפיסי לכל מדריך את הברכה שלו**

**כשאמר קהלת: 'דברי חכמים בנחת נשמעים' הוא כיוון מן הסתם גם לחיים וקסמן שלנו - המעמיק הידען - שנוהג תמיד בדרך ארץ ובורר את מילותיו בקפידה ובתבונה.**

**חיים יקר, מניסיונך הרב בזירה הבינלאומית, מרוחב האופקים שלך, מנוהגך השקול ומנועם הליכותיך יצאו נשכרים ארבעה מחזורים במב"ל וכן גם אנחנו עמיתיך, שהיינו שותפיך לדרך.**

**חזרת למשרד החוץ לתפקיד משמעותי, שאתגריו רבים ומרתקים. אין לנו ספק שבזכות כישוריך האינטלקטואליים והמנהיגותיים תוביל את המרכז למחקר מדיני להתפתחות ולעדכניות בדרכים מושכלות ויצירתיות.**

**עלה והצלח!**

**חבריך למשמרת במכללה לביטחון לאומי**

**כחול המדים – השוטר והטייס, עודד יקירנו, כמו מים שקטים שחודרים עמוק.**

**בצנעת דרך, בבינת הלב, בחכמה ובאורך רוח הובלת בכירים ובכירות אל מימוש היעדים של התפתחות אישית, למידה רחבה, וניהול תהליכי חשיבה וקבלת החלטות שהם בליבת העיסוק של מב"ל. במשך ארבע השנים, בהן שימשת כמדריך במב"ל, הנחלת הלכה למעשה לבכירים שהובלת ערכים שאין בילתם כמו רעות, נחישות ועמידה במטרות בענווה, בשקט פנימי ובמאור פנים.**

**זכינו לעבוד לצידך כאיש צוות מהמעלה הראשונה, שיש לו קשב לעמיתיו, ופתיחות לשינויים ולהתעדכנות מתמדת.**

**איחולינו לך, מקרב לב, שיתממשו חלומותיך להמשך הדרך שתמשיך לעסוק בעשייה משמעותית עבור עצמך ועבור מדינת ישראל.**

**בהצלחה!**

**חבריך למשמרת במכללה לביטחון לאומי**

**באפריקה מתעורר צבי מדי בוקר. הוא יודע שעליו לרוץ מהר יותר מהאריה המהיר ביותר, או שייטרף. מדי בוקר מתעורר אריה. הוא יודע שעליו לרוץ מהר יותר מהצבי האיטי ביותר, או שימות ברעב. אין זה משנה אם אתה אריה או צבי... כשהיום עולה, מוטב לך לרוץ.**

**וזהו אלי שלנו: חרוץ, מבריק, שקדן, קפדן, יצירתי וחדשן. לעיתים הוא אריה – מנהיג, לוחם, שאינו יודע חת; לפעמים הוא צבי, מהיר מחשבה ותגובה, אך על פי רוב הוא שניהם: חדור מטרה מצאת החמה ועד בוא הליל. וכשמך כן אתה – בר און.**

**הגעת למב"ל במחזור מ"ג. בלטת כחניך עירני ועדכני שהגיע מהפרקליטות הצבאית ותרמת רבות גם לשני המחזורים הבאים מ"ד ומ"ה - כמדריך שאינו יודע לאות במהלך השנה ושומר על קשרי רעות עם הבכירים שלנו גם כשכבר נפוצו לתפקידיהם הבאים.**

**רבות הדרכים לפניך... אלי היקר. אנחנו מאחלים לך שתמצא את שביל הזהב להמשיך ולהתפתח תוך הסתערות על אתגרים מתמידים ושתזכה לסיפוק רב ממעשיך ומסובביך.**

**חבריך למשמרת במכללה לביטחון לאומי**

**כבר במחזור ל"ט היה שמוליק הרוח החיה והמובילה בהרפתקאות חוץ מב"ליות: כמו טיולי משפחות וערבי חברותא. כבר אז לא סר החיוך מעל שפתיו וכל כוונותיו היו להיטיב עם הזולת.**

**גם בשנת ההדרכה, שזכינו לה במחיצתך, נהנינו מהיכולת הנפלאה שלך לפשר ולמתן רגשות סוערים, להוציא מכל עז מתוק, להעמיד דברים על דיוקם ברוח טובה ובתבונה רבה, ולהנחיל לתלמידנו דוגמה אישית בהובלתך הבטוחה, הנינוחה שאין בה פשרות על איכות התוצרים ועל אמות המידה שמצופות מבכירים.**

**והנה אתה שב לשדות הנגב הרחבים, לשמש בתפקיד בכיר ומשפיע בארגון שלך.**

**איננו יודעים דבר על הצפוי לך בתפקיד (וטוב שכך), אבל אנחנו סמוכים ובטוחים שתרומתך לביטחון המדינה תהיה רבה ומשמעותית, ומאחלים לך הצלחה והנאה בעשייתך המבורכת.**

**חבריך למשמרת במכללה לביטחון לאומי**

**ומה נאמר לאיש שהוא יהלום לא מלוטש, וכמותו גם בעל איכויות טבעיות ומבריקות? כיצד יתואר זה שאינו מוותר על קלה כחמורה ובה בעת אינו מאבד בשל כך ולו נים מהאהבה שרוחשים לו עמיתיו ותלמידיו? יהלומי שנכנס בשערי המב"ל במחזור מ', במהלך השנה היה הראיס בסימולציה המדינית, וסיים כמדריך-ראיס עם מחזור מ"ה.**

**היהלום שבכתר, הנהגת בשנת ההדרכה היחידה והבלתי נשכחת שלך, בתבונה, בהומור ובשנינה, באהבת אדם וחום רב תוך העמדת התלמיד במרכז.**

**יהלומי, אתה עובר מהשמש העזה שבוהקת על מדשאות מב"ל למשימות שמתנהלות במחשכים, אך נהיר וידוע לכולנו שגם שם תזרח כמו שכבר שנו ואמרו הפינק פלויד. אנחנו מאחלים לך הצלחה רבה בתפקיד החשוב כל כך לביטחונה של מדינת ישראל. ו.. אל תחדל לחייך.**

**חבריך למשמרת במכללה לביטחון לאומי**